CELEX: 31988R0393
Language: el
Date: 1988-02-11 00:00:00
Title: Κανονισμός (ΕΟΚ) αριθ. 393/88 της Επιτροπής της 11ης Φεβρουαρίου 1988 για τη θέσπιση ορισμένων διατάξεων όσον αφορά την έκδοση πιστοποιητικών ΣΜΣ για τις πατάτες για σπορά

Avis juridique important

|

31988R0393

Κανονισμός (ΕΟΚ) αριθ. 393/88 της Επιτροπής της 11ης Φεβρουαρίου 1988 για τη θέσπιση ορισμένων διατάξεων όσον αφορά την έκδοση πιστοποιητικών ΣΜΣ για τις πατάτες για σπορά  

Επίσημη Εφημερίδα αριθ. L 039 της 12/02/1988 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 393/88 ΤΗΣ ΕΠΙΤΡΟΠΗΣ  της 11ης Φεβρουαρίου 1988  για τη θέσπιση ορισμένων διατάξεων όσον αφορά την έκδοση πιστοποιητικών ΣΜΣ για τις πατάτες για σπορά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και Πορτογαλίας, και ιδίως το άρθρο 85 παράγραφος 3,  Εκτιμώντας:  ότι, με τον κανονισμό (ΕΟΚ) αριθ. 220/88 (1), η Επιτροπή ενέκρινε συντηρητικά μέτρα όσον αφορά την αναστολή της εκδόσεως πιστοποιητικών ΣΜΣ των οποίων η αίτηση υποβλήθηκε μετά τις 27 Ιανουαρίου 1988· ότι είναι σκόπιμο να παραταθεί η εν λόγω αναστολή· ότι ο κανονισμός αυτός έχει προβλέψει επίσης ότι, τα πιστοποιητικά ΣΜΣ που ζητούνται κατά τη διάρκεια της περιόδου από 23 έως 26 Ιανουαρίου 1988 μπορούν να εκδοθούν έως ένα ποσοστό που θα καθοριστεί· ότι, λαμβάνοντας υπόψη τις ζητηθείσες ποσότητες και τις διαθέσιμες ποσότητες, θα πρέπει να αποφασισθεί ότι οι ζητηθείσες ποσότητες πρέπει να μειωθούν με εφαρμογή ενός ποσοστού· ότι είναι σκόπιμο να καθοριστεί το ποσοστό αυτό στο επίπεδο που αναφέρεται κατωτέρω·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων για Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η έκδοση των πιστοποιητικών ΣΜΣ για τις πατάτες για σπορά της πιστοποιημένης κατηγορίας, που υπάγονται στη διάκριση 0701 10 00 της συνδυασμένης ονοματολογίας, αναστέλλεται έως τις 30 Σεπτεμβρίου 1988.  2. Τα πιστοποιητικά ΣΜΣ, που ζητήθηκαν και ανακοινώθηκαν στην Επιτροπή για τα προϊόντα που αναφέρονται στην προηγούμενη παράγραφο κατά τη διάρκεια της περιόδου από 23 έως 26 Ιανουαρίου 1988, εκδίδονται μέχρι ποσοστό 64,94 % της ζητηθείσας ποσότητας.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 21 της 27. 1. 1988, σ. 27.